CELEX: C2007/269/130
Language: hu
Date: 2007-11-10 00:00:00
Title: F-89/07. sz. ügy: 2007. szeptember 6-án benyújtott kereset – Kuchta kontra Európai Központi Bank

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/71
            
         2007. szeptember 6-án benyújtott kereset – Kuchta kontra Európai Központi Bank
   (F-89/07. sz. ügy)
   (2007/C 269/130)
   Az eljárás nyelve: német
   Felek
   
      Felperes: Jan Kuchta (Frankfurt am Main, Németország) (képviselő: B. Karthaus ügyvéd)
   
      Alperes: Európai Központi Bank
   Kereseti kérelmek
   
               —
            
            
               A Közszolgálati Törvényszék kötelezze az alperest 1 euró összegű kártérítés megfizetésére;
            
         
               —
            
            
               a Közszolgálati Törvényszék semmisítse meg a felperesnek címzett, 2006-ra vonatkozó „annual salary & bonus review”-t (ASBR) tartalmazó 2006. december 31-i határozatot;
            
         
               —
            
            
               a Közszolgálati Törvényszék kötelezze az Európai Központi Bankot a költségek viselésére.
            
         Jogalapok és fontosabb érvek
   A felperes keresetében az adatvédelmi rendelkezések megsértésére hivatkozik, amennyiben a rá vonatkozó 2006-os teljes minősítő jelentést a felperes tudta nélkül továbbították az új igazgatójának.
   A felperes továbbá az annual salary & bonus review (ASBR) eljárásra vonatkozóan az egyenlő bánásmód elvének megsértésére hivatkozik, valamint a 2006-os ASBR megállapítása során a személyi állomány képviselőivel folytatott szabályszerű egyeztetés hiányára.